BLF: Rassehaat-saak uitgestel - Solidariteit WêreldSolidariteit Wêreld
Tuis › Mediaverklarings › BLF: Rassehaat-saak uitgestel
BLF: Rassehaat-saak uitgestel
Donderdag | 22 Augustus | 2019
Solidariteit se haatspraaksaak teen Black First Land First (BLF) en Lindsay Maasdorp is vandag tot 17 September 2019 uitgestel. Dít volg nadat die BLF die hofdatum bloot geïgnoreer het.
Ten spyte van behoorlike betekening het Regter Mokgoathleng ’n kennisgewing van plasing in Beeld, The Star en The Sowetan gelas omdat dit so ’n prominente saak van grondwetlike belang is en die hof die BLF se teenwoordigheid vereis.
“Dit is maar net ’n uitstel van die onvermydelike vir Maasdorp en die BLF. Hulle dag van afrekening sal kom, en dit gaan nie vir hulle aangenaam wees nie,” sê Anton van der Bijl, hoof van Solidariteit se regsdienste.
Solidariteit het die haatspraakklag teen dié party op 14 Februarie 2019 by die gelykheidshof ingedien nadat ons ’n mandaat van die slagoffers van die Driehoek-skoolramp se ouers ontvang het.
Die klag het gevolg nadat Lindsay Maasdorp, die BLF se woordvoerder, die tragiese dood van vier jong leerlinge op sosiale media gevier het. Hy skryf: “I would ‘mourn’ the deaths of the victims if they turned out to be black but ‘celebrate’ them if they were white,” Hy brei dan ook verder uit: “If our God has finally intervened and our ancestors have petitioned and seen that these white land thieves have now died then I definitely celebrate it. I celebrate the death of our enemies, their children, their cats and their dogs. That is our position.”
Donderdag | 12 September | 2019
Solidariteit verwelkom wetgewing oor geheime stemming
Solidariteit verwelkom Mboweni se plan; eis verdere stappe
GEPF ontken enige aanspreeklikheid vir PIC se mislukkings
Denel onttrek binnekort uit besighede wat verliese toon